Zaha Hassan

Zaha Hassan (; Jerusalem, XX. mendea) giza eskubideen aldeko abokatu palestinarra da, analista politikoa, aktibista, ikertzailea eta idazlea. Palestinako Estatuan giza eskubideak defendatzen ditu, eta Israelen eta Palestinako Estatuaren arteko bakearen alde egiten du.

Ibilbidea 
Jerusalemen jaio zen eta Ekialdeko Jerusalem eta Mendebaldeko Jerusalem arteko mugan bizi izan zen. Hassanek Zientzia Politikoetan eta Hizkuntzetan eta Ekialde Hurbileko Zibilizazioetan lizentziatura lortu zuen Washingtongo Unibertsitatean. Berkeleyko Kaliforniako Unibertsitatean doktoratu zen eta Willamette Unibertsitateko Zuzenbide Fakultateko Nazioarteko eta Nazioz Gaindiko Zuzenbidean masterra lortu zuen.

Ezaguna da Palestinaren politikari, Israel eta Palestinaren arteko harremanei eta haien arteko bakeari buruzko ikerketa-lanagatik. Horrez gain, Estatu Batuek eskualde israeldar-palestinarrean dituzten mugimendu politikoek eta kanpo-politikak nazioarteko lege-mekanismoak nola erabiltzen dituzten aztertu du. Gainera, Palestinako negoziazio-taldearen koordinatzaile eta aholkulari juridiko nagusia izan zen 2010etik 2012ra bitartean, Palestinako Gobernua Nazio Batuetara atxikitzen saiatu zenean. Palestinar ordezkaritzaren kide ere izan zen 2011tik 2012ra egindako esplorazio-elkarrizketetan.

Palestinako Politika Sareko, Al Shabakako, eta BuildPalestine komunitate globaleko batzarreko kide izan zen. Analista politiko eta esatari gisa ere lan egin du Al Jazeera, CNN, The New York Times, The Detroit News, Salon.com eta The Oregonian hedabideetan. Gainera, noizean behin Israelgo Hill eta Haaretz egunkariekin ere kolaboratzen du.

Ideia berriak iradoki eta Israelen eta Palestinaren arteko tentsioak murrizteko eta konpontzeko estrategia eta ikuspegi berriak formulatu zituen ekintzaileetako bat izan zen, 2021eko maiatzaren hasieran berriro lehertu zirenean. Irakasle gonbidatua da Carnegie Endowment for International Peace, New America Foundation eta Ekialde Hurbileko Programan. Gaur egun Washingtonen bizi da, AEBetan.

Erreferentziak

Kanpo estekak 

Palestinako aktibistak
Emakume aktibistak
Washingtongo Unibertsitateko ikasleak
Emakume abokatuak
Emakume idazleak
Emakume ikertzaileak
Jerusalemdarrak
Palestinako abokatuak